**Класс сәғәте «Минең буласаҡ һөнәрем»**

Маҡсат:

1) Уҡыусыларҙың һөнәр һайлауҙа йүнәлеш биреү һәм һөнәр һайлауҙың яуаплы эш икәнен аңлатыу;

 2) уҡыусыларҙы төрлө һөнәрҙәр тураһында мәғлүмәт эҙләүҙәренә ҡыҙыҡһыныу уятыу;

 3) хеҙмәткә ыңғай ҡараш, белем алыуға ынтылыш тәрбиәләү

Бурыстар:

1) Уҡыусыларҙың һөнәр өлкәһендәге белемдәрен киңәйтеү;

2) Уҡыусыларға үҙҙәрен яҡшыраҡ аңларға ярҙам итеү

I. Бөгөн тәүге көҙ айы,

Ниндәй шатлыҡлы иртә!

Ҡояш, ихлас йылмайып,

Беҙҙе бит тәбрик итә.

Хуш киләһең, сентябрь –

Уҡыу йылының башы!

Дәрестәргә саҡырып

Сыңлай звонок тауышы.

Бөгөнгө клаас сәғәтенең темаһы – Зөбәржәт уҡып күрһәт әле - «Минең буласаҡ һөнәрем». (Теманы дәфтәрегеҙгә яҙығыҙ). Уҡыусылар, һеҙ мәктәпте тамамлағас һайлау алдына баҫырһығыҙ “Ниндәй һөнәр һайларға?”. Һәр кемгә үҙ юлын һайлар кәрәк. Был юл әкиәттәге кеүек ике юл сатынан ғына тормай, ә 55 мең юлдан тора. Эйе, донъяла бөтәһе шул хәтле һөнәр бар. Яҙып ҡуяйыҡ «Донъяла 55 мең тирәһе һөнәр бар». Нимәгә кәрәк ул һөнәр кешегә? (яуаптар) Иң мөһиме: үҙ юлыңды һайлағанда яңылышмаҫҡа. Сөнки кешенең артабанғы йәшәү рәүеше, ҡыҙыҡһыныуҙары, бәхете, һаулығы, етеш тормошо уның дөрөҫ һөнәр һайлауынан тора. Һөнәр һайлап, кеше үҙ тормошон үҙе төҙөй тип бушҡа әйтмәйҙәр.

Дөрөҫ.

II. РБ башлығы һәм йыйыштырыусы һүрәттәре. Ниндәй һөнәр кәрәклерәк, ихтирамлыраҡ, хөрмәтлерәк? (Яуаптар) Сөнки боронғолар бушҡа әйтмәгән: «Һөнәре барҙың — ҡәҙере бар». Мәҡәлде дәфтәрегеҙгә күсерегеҙ.

III. Уйындар:

1. карточканы әйләндереп бында ниндәй һөнәр икәнен һүрәткә ҡарап әйтергә.
2. йомаҡтар сисеү

Шым йөрөй еңел баҫып,
Мылтығын алған аҫып,
Шулай һунар итә ул,
Ул кеше кем була ул? /һунарсы/

Ҡармаҡ алып ҡулына
Китә йылға буйына,
Көн оҙон тик ултыра,
Сабаҡ,суртандар тота. /балыҡсы/

Атҡа атланып һыбай
Һыҙғыра йә ул йырлай,
Үҙе төшмәй эйәрҙән,
Эте уға эйәргән. /көтөүсе/

Иртүк тороп фермаға
Йүгерә атлай бара,
Аҡ халатын кейеп алып
Кем әле һыйыр һауа? /һауынсы/

Тыпыр-тыпыр, тыпыр-тыпыр...
Һикереп йөрөй туптай.
Ҡош ҡанатылай ҡулдары,
Күҙҙәре яна уттай. /бейеүсе/

Эшем күп шул - хат ташыйым
Өйҙәрҙән өйгә кереп.
Ҡаршы сығып алалар,
Минең килгәнде күреп. /хат ташыусы/

Хат, газета-журналдарҙы
Ул бар өйгә тарата.
Пенсия биргәнгә күрә,
Бар өлкәндәр ярата. /хат ташыусы/

Тәмле аштар бешерә,
Аш-һыуы төшкә керә.
Әйтегеҙсе, кем һуң шулай
Барыбыҙҙы ла һыйлай? /ашнаҡсы/

Ут менән көрәшәбеҙ беҙ,
Шуға көслө, ҡыйыубыҙ.
Бар кешегә кәрәк һөнәр –
Әйтегеҙсе, беҙ кемдәр? /янғын һүндереүселәр/

Беҙ бик иртә торабыҙ,
Алдыбыҙҙа - юлыбыҙ.
Барығыҙҙы ла йыйып,
Кәрәк ергә илтербеҙ. /автобус йөрөтөүсе/

Уҡырға ла өйрәтә,
Яҙырға ла өйрәтә.
Уны белә һәр кеше,
Ул була … . /уҡытыусы/

Ул ҡалалар төҙөй
Ҡағыҙҙа йылдар буйы.
Хыялы һәм оҫта ҡулы
Бүләк итә өй туйы. /архитектор/

Быяла күҙен көйләй ҙә
Бер генә йомоп ала –
Һеҙҙе иҫтә ҡалдыра.
Аңлатығыҙ, был эште
Кем бик оҫта башҡара? /фотограф/

Сәскә араһында үтә
Уның бөтә көндәре.
Матурлыҡ биҙәй дөнъяны -
Гөлдәр оҡшай һәр кемгә. /баҡсасы/

1. Заман талабына ярашлы яңыраҡ килеп сыҡҡан һөнәрҙәр
2. Супервайзер –бизнес өлкәһендә, дәүләт эшмәкәрлегендә, ғилми, мәғариф институттарында административ вазифа биләүсе кеше (административная должность в различных отраслях бизнеса, государственных учреждениях, а также в научных и др. институтах)
3. Провизор - дарыуҙарҙы етештереүсе, һаҡлаусы, һатыусы белгес (Аптечный работник, фармацевт с высшим образованием.)
4. Веб-дизайнер – интернет-сайттар төҙөүсе белгес (это специалист в области компьютерных технологий, который отвечает за то, как выглядит и воспринимается Интернет-сайт)
5. Маркетолог – сауҙа өлкәһендә тауарҙарҙың һорау менән файҙаланыу өйрәнеүсе белгес ( специалист, работник фирмы, предприятия, который занимается анализом спроса на производимый товар и рынки сбыта товара)
6. Эколог - тәбиғәтте һаҡлаусы белгес (мониторинг экологической ситуации, профилактика природных катастроф)
7. Имиджмейкер – берәй образдың тышҡы ҡиәфәтен бартыҡҡа килтереүсе кеше, ул идеяларға тап булырға тейеш (специалист по формированию имиджа)
8. Менеджер - предприятиеларҙа бөтә эште ойоштороусы (Наёмный руководитель производства, администратор; организатор выступлений спортсменов, артистов и т. п.)
9. Рәттәр араһында ярышыу «**Һәр саҡ кәрәкле һөнәрҙәр**», «**Иң модалы һөнәрҙәр**», «**Иң ҡыйыу һөнәрҙәр**»ҙе табып күберәк яҙырға. Ике минут бирәм.

Афарин!

IV. Хәҙерге моментта һеҙҙең ниндәй һөнәрегеҙ (тип тә әйтеп була) бар, һеҙ кем?

(Уҡыусы). Һеҙгә ниндәй талаптар ҡуйыла? (китаптарҙы, дәфтәрҙәрҙе тышларға, уҡырға...)

V. Хәҙер инде үҙегеҙ кем булғы килгәнен әйтеп сығығыҙ:

Мин ... булғым килә, сөнки ... .

Мин ... һөнәрен һайлайым, сөнки ... .

Минең буласаҡ һөнәрем – ..., сөнки ... .

Бик шәп. Мин Киләсәгегеҙ яҡты булырына, бөтә уй-хыялдарығыҙ тормошҡа ашырына ышанам! Класс сәғәтендә әүҙем ҡатнашҡанығыҙ өсөн ҙур рәхмәт!

VI. Класс сәғәтен йыр йырлап тамамлайыҡ.

**Беҙ хәҙер уҡыусылар**

Уйын башҡа күп эләкмәҫ,
Беҙ хәҙер уҡыусылар.
Беренсе сентябрь менән
Ҡотлай уҡытыусылар.

Ҡушымта:

Мәктәп беҙгә ишек аса,
Көтәлер ҡыҙыҡ дәрес,
Көтәләрҙер ҡыңғырауҙар,
Көтә оҙон тәнәфес!

Бүтән беҙҙең уйҙарыбыҙ,
Икенсерәк хәстәрҙәр,
Хәҙер беҙҙең биштәрҙәрҙә
Китап, ҡәләм, дәфтәрҙә.

Ҡушымта.

Күмәкләшеп бер мәктәптә
Үткәс ун бер баҫҡысты.
Сикһеҙ донъяның серҙәрен
Асыр белем асҡысы!